**FIȘA MĂSURII M3**

Denumirea măsurii: **Facilitarea intrarii in sectorul agricol a unor fermieri, in special din fermele mici.**

CODUL Măsurii M3 / 2A

Tipul măsurii: □ INVESTIȚII

□ SERVICII

**X SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

În urma consultărilor cu populația din teritoriul GAL Regiunea Rediu Prăjeni, precum și a analizei diagnostic şi analizei SWOT, s-a constatat faptul că, urmare a retrocedării terenurilor, majoritatea fermelor individuale se caracterizează printr-o putere economică redusă şi orientare spre consum din producţia proprie, având mai mult caracter de subzistenţă și semi-subzistenţă. Deschiderea acestora către piaţă este relativ redusă, atât în ceea ce priveste input-urile necesare cât şi output-urile.

Deoarece există un număr mare de ferme mici în zona Regiunea Rediu - Prăjeni pentru care nu există posibilităţi reale de restructurare, numărul fermelor luate în considerare pentru sprijin în vederea transformării lor în ferme comerciale, va include numai fermele mici între 4.000 SO – 7.999 SO.

Din estimările făcute rezultă că numărul fermelor mici în agricultură este suficient de mare ca să demonstreze necesitatea și oportunitatea acestei măsuri în strategia de dezvoltare locală.

În fermele de semi-subzistenţă fermierii desfăsoară diverse activităţi agricole de cultivare a plantelor şi de creștere a animalelor, bazate pe tradiții specifice satului românesc. Aceste ferme se caracterizează printr-o structură de producţie foarte diversificată, determinată de necesităţile gospodăriei, precum şi printr-o dotare tehnică redusă şi necorespunzătoare, ceea ce împiedică creşterea productivităţii şi obţinerea unui surplus de produse destinate vânzării. Orientarea acestor ferme către piaţă necesită schimbarea sistemului de producţie şi implicit cheltuieli financiare suplimentare, pe care fermierii nu şi le pot permite.

Sprijinul acordat pentru restructurarea fermelor de semi-subzistenţă este un instrument menit să determine, în principal, o îmbunătăţire a managementului însoţită de transformarea acestora în exploataţii familiale comerciale, capabile să identifice noi oportunităţi de valorificare a producţiei.

În scopul adaptării producţiei din punct de vedere calitativ la cerinţele pieţei, fermierii din fermele mici se pot asocia în grupuri de producători şi pot accesa, de asemenea, măsurile ce vizează îmbunătăţirea pregătirii profesionale, respectiv măsura M1 – Acțiuni de dobandire de competențe și formare profesională.

Obiectivul de dezvoltare rurală la care contribuie Măsura M3, conform Reg. (UE) nr. 1305/2013, art. 4. este: favorizarea competitivității agriculturii.

Obiectivele specifice ale măsurii M3 sunt:

- Îmbunătățirea managementului exploatației agricole;

- Creşterea volumului si diversificarea producţiei destinate comercializării pentru ca fermele mici să devină viabile economic;

- Inovarea și tehnologizarea agriculturii din teritoriul GAL Regiunea Rediu Prajeni;

- Restructurarea, consolidarea și modernizarea fermelor mici, în ferme orientate către piață.

Măsura contribuie la prioritatea/prioritățile prevăzute la art. 5, Reg. (UE) nr. 1305/2013: P2 - Creșterea viabilității fermelor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.

Măsura corespunde obiectivelor art. 19, alin.(1), sectiuneaa, lit.(iii) din Reg. (UE) nr. 1305/2013.

Măsura contribuie la Domeniul de intervenție: 2A (a) „Imbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole”, conform art. 5, Reg. (UE) nr. 1305/2013).

Măsura contribuie la obiectivele transversale legate de inovare, de protecția mediului și de atenuarea schimbărilor climatice și de adaptarea la acestea, in conformitate cu prevederile art .5 din Reg. (UE) nr. 1305/2013.

Complementaritatea cu alte măsuri din SDL: M1 (DI: 1C).

Sinergia cu alte măsuri din SDL: M2 (DI: 2A), M4 (DI: 2B).

**2. Valoarea adăugată a măsurii** constă în:

- stimularea inovării;

- încurajarea persoanelor sa rămână in mediul rural sau să se întoarcă și să dezvolte o afacere;

- consolidarea identității locale și a profilului local;

- îmbunătățirea calității vieții și a atractivității zonei locale;

- crearea și păstrarea locurilor de munca;

- creșterea valorii adăugate și a competitivității la nivel local.

Sprijinul acordat prin această măsură are scopul de a asigura veniturile necesare în perioada de restructurare şi transformarea fermelor mici în exploataţii orientate către piaţă, prin utilizarea durabilă a factorilor de producţie, îmbunătăţirea managementului prin diversificarea producţiei agricole, precum şi introducerea de tehnologii performante adaptate condiţiilor locale. Ca urmare, implementarea măsurii va conduce la creşterea veniturilor acestor ferme concomitent cu scăderea costurilor de producţie.

Acest sprijin va creea premisele ulterioare îmbunătățirii performanțelor economice prin modernizarea fermelor mici prin investiții în active fizice.

**3. Trimiteri la alte acte legislative**

Legislaţie UE:

- R (CE) nr. 1242/2008 de stabilire a unei tipologii comunitare pentru exploatații agricole;

- Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;

- Reg. (UE) nr. 1305/2013;

- Reg. (UE) nr. 1303/2013;

- Reg. (UE) nr. 807/2014;

- Reg. (UE) nr. 808/2014.

Legislație Națională:

- Lege Nr. 346/2004 privind stimularea înființării și dezvoltării întreprinderilor mici și mijlocii cu modificările şi completările ulterioare;

- Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;

- Ordin nr. 22/2011 al Ministrului Agriculturii și Dezvoltării Rurale privind reorganizarea Registrului fermelor, care devine Registrul unic de identificare, în vederea accesării măsurilor reglementate de Politica Agricolă Comună;

- Ordonanță de urgență nr. 43/2013 privind unele măsuri pentru dezvoltarea și susținerea fermelor de familie și facilitarea accesului la finanțare al fermierilor.

**4. Beneficiari direcți/indirecți (grup țintă)**

Beneficiari direcți - Fermierii care au drept de proprietate și/sau drept de folosinţă pentru o exploatație agricolă care intră în categoria de fermă mică conform definiției relevante cu excepția persoanelor fizice neautorizate.

**5. Tip de sprijin**

Sprijinul va fi acordat sub formă de sumă forfetară pentru implementarea obiectivelor prevăzute în planul de afaceri .

**6. Tipuri de acțiuni eligibile și neeligibile**

**Actiuni eligibile:**

Sprijinul se acordă pentru fermă mică în baza Planului de Afaceri (PA). Toate cheltuielile propuse în PA, inclusiv capitalul de lucru şi activitățile relevante pentru implementarea corectă a PA aprobat pot fi eligibile, indiferent de natura acestora.

**Actiuni neeligibile:**

In vederea modernizarii/dezvoltarii exploatatiei nu sunt premise actiuni care sa prevada cheltuieli cu echipamente sau utilaje second-hand.

**7. Condiții de eligibilitate**

- Investitia, respectiv toate cheltuielile proiectului trebuie sa se realizeze pe teritoriul GAL.

- Beneficiarii au domiciliul sau sediul social in Unitatea Administrativ Teritoriala dinteritoriul GAL Regiunea Rediu – Prajeni in care este inregistrata exploatatia;

- Solicitantul deține o exploatație agricolă cu dimensiunea economică cuprinsă între 4.000 SO – 7.999 SO (valoarea producției standard);

- Exploatația agricolă este înregistrată, conform prevederilor legislative naționale, cu cel puțin 24 de luni înainte de solicitarea sprijinului;

- Solicitantul prezintă un plan de afaceri;

- Solicitantul nu a beneficiat de sprijin anterior prin sub-masura 6.3 din PNDR 2014-2020 sau Masura 3 a Asociatiei GAL Regiunea Rediu-Prajeni (SDL 2014-2020);

- Exploatație agricolă nu poate primi sprijin decât o singură dată în cadrul acestei măsuri prin strategia de dezvoltare locală , în sensul că exploatația nu poate fi transferată între doi sau mai mulți fermieri, beneficiari ai sprijinului prin această măsură;

- În cazul infiintarii/reconversiei plantatiilor pomicole, vor fi luate în considerare pentru sprijin doar speciile eligibile și suprafețele incluse în Anexa din Cadrul Național de Implementare aferentă STP, exceptând culturile din sectorul pomicol in sere si solaria (inclusiv tunele joase) si pepinierele;

- Implementarea planului de afaceri trebuie să înceapă în termen de cel mult 9 luni de la data deciziei de acordare a sprijinului;

- In cazul investitiilor in exploatatii viticole pentru soiurile de struguri de vin, vor fi luate in considerare si investitiile in alte exploatatii decat cele din arealele viticole nominalizate prin OMADR nr.397/2003;

- Solicitantul trebuie sa se incadreze in categoria microintreprinderilor si intreprinderilor mici.

Alte angajamente:

- Înaintea solicitării celei de-a doua tranșă de plată, solicitantul va face dovada creșterii performanțelor economice ale exploatației, prin comercializarea productiei proprii in procent de minimum 5% din valoarea primei transe de plata (cerinta va fi verificata in momentul finalizarii implementarii Planului de afaceri).

- În cazul în care exploatația agricolă vizează creșterea animalelor, planul de afaceri poate prevede un sistem de gestionare a gunoiului de grajd, altul decat platformele de gestionare, cu respectarea normelor de mediu.

**8. Criterii de selecție**

1) Solicitantul face parte dintr-o forma asociativă recunoscută conform legislației naționale in vigoare (de exemplu: grup de producători, cooperativă etc.);

2) Proiectul contine componente innovative sau de protectia mediului si clima;3) Solicitantul are vârsta de pânî la 40 de ani la momentul depunerii cererii de finanțare;

4) Solicitantul are calificare în domeniul agricol (studii superioare, studii postliceale și/sau liceale, cursuri de formare profesională);

5) Tipul sectorului prioritar: sectorul zootehnic (bovine, apicultură, ovine și caprine) și vegetal (legumicultura, inclusiv producția de material săditor, pomicultura și producția de semințe);

6) Solicitantul face parte din exploatatie agricole fermă de familie.

**9. Sume (aplicabile) și rata sprijinului**

Sprijinul public nerambursabil se acordă pentru o perioadă de maximum trei/cinci\* ani.

Ponderea maximă a intensității sprijinului public nerambursabil din totalul cheltuielilor eligibile este de 15.000 Euro.

Sprijinul pentru dezvoltarea fermelor mici se va acorda sub formă de primă în două tranșe, astfel:

* 75% din cuantumul sprijinului la semnarea deciziei de finanțare;
* 25% din cuantumul sprijinului se va acorda cu condiția implementării corecte a planului de afaceri, fără a depăși trei/cinci\* ani de la semnarea deciziei de finanțare.

Intensitatea sprijinului pentru aceasta măsura va fi de 100%. Se vor aplica regulile de ajutor de minimis în vigoare, conform prevederilor Regulamentului UE nr. 1407/2013.

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.

Implementarea planului de afaceri inclusiv ultima plata cât și verificarea finală nu vor depăși 5 ani de la decizia de acordare a sprijinului.

\*Perioada de cinci ani se aplică doar pentru sectorul pomicol.

**10. Indicatori de monitorizare**

Numărul de exploatații agricole/beneficiari sprijiniți